Spoštovani predstavniki medijev.

Vabimo vas na okroglo mizo z naslovom:

**KAKO DO BOLJŠE TRAJNOSTNE GRADNJE IN UPRAVLJANJA Z VODAMI,**

ki bo v okviru sejma Dom, na Gospodarskem razstavišču,

v petek, 24.3.2023, ob 10. uro v dvorani URŠKA 1, v 2. nadstropju, nad preddverjem Marmorne dvorane (B2).

**1%** stavbnega evropskega fonda zavzemajo nestanovanjske zgradbe, porabijo pa **25%** vode.
*Vir: ZRMK*

**6x več** prečiščene vode bi lahko ponovno uporabili v EU, kot pa je ponovno uporabo zdaj.*Vir: Evropska komisija*

**Za ½ Ljubljane** oziroma 149.000 prebivalcev Slovenije ni jasno, kako odvajajo ali čistijo odpadno vodo; največji izziv so stare greznice.*Vir: Operativni program odvajanja in čiščenja komunalne odpadne vode RS, 2020*

To so samo nekateri podatki, zaradi katerih se lahko v Slovenji, v EU in v svetu lahko zamislimo. Ne samo od Dnevu voda. Zato mora trajnostna gradnja nujno bolj vključevati tudi upravljanje z vodami.

V 21. stoletju imamo dovolj sodobne tehnologije in znanja, da lahko bistveno spremenimo opisane razmere. Slovenija z znanjem in tehnologijami za trajnostno gradnjo in upravljanje z vodami lahko prispeva k temu. **Že zdaj izvažamo produkte za upravljanje z vodami.**

**Kako do še boljše trajnostne gradnje in do boljšega upravljanja z vodami**, bo tema okrogle mize v okviru sejma Dom, na kateri bodo o sodobnih trajnostnih tehnologijah in gradnjah spregovorili:

* Nuša Pavlinjek Slavinec, podjetnica, ROTO Slovenija, d. o. o.
* Miha Tomšič, gradbeni inštitut ZRMK
* mag. Andrej Sedej, projektant, direktor in lastnik družbe Pre-boj, d. o. o., in
* Goran Ćetkovič, gradbeni izvajalec, direktor komerciale podjetja Hidrotehnik, d. o. o.

**Nuša Pavlinjek Slavinec** bo podala **sveže informacije o tehnoloških trendih**, ki rešujejo izzive z vodo, in **svežih izvoznih projektih** na tem področju, med drugim:

* o uvajanju umetne inteligence in senzorike v sisteme čiščenje odpadnih voda,
* o konkretnih večjih izvoznih projektih upravljanja z vodami,
* o integraciji upravljanja z vodami v centralne nadzorne sisteme v podjetjih in racionalizaciji stroškov poslovanja podjetja z uvajanjem samooskrbe s tehnološko, procesno in sanitarno vodo.

Podjetje Roto Slovenija je letos prejelo novo priznanje Znaka kakovosti v graditeljstvu: za malo čistilno napravo Eco Box SBR-Q. To je že 6. priznanje Znak kakovosti za to podjetje.

**Miha Tomšič** bo spregovoril o:

* o novem naboru kazalnikov trajnostne gradnje, ki temelji na enotnem evropskem okviru in ki bo v Sloveniji kmalu **osnova zelenega javnega naročanja in natečajnih razpisov**, saj bo kmalu objavljen državni razpis za za pilotne projekte načrtovanja novogradenj oz. prenov, na katerih bi testirali t. i. beta verzijo kazalnikov.
* o tem, kaj je z zornega kota smotrnega ravnanja z vodo bolje: prenova stavb ali novogradnja,
* in o tem, na kakšne način oziroma zaradi česa porabimo največ vode.

**Mag. Andrej Sedej in g. Goran Ćetković** bosta v pogovoru podala poglede na to tematiko z zornega kota projektantov in izvajalcev.

Vljudno vabljeni.

20.03.2023